उत्‍प्रेरक लेखन खुद अपना समय बनाता है. उसके लि‍ए घड़ी कोई ख़ास माने नही रखती. वैसे, सुबह 4-5 घण्‍टे लि‍खना-पढ़ना अच्‍छा लगता है. पढ़ना शाम को भी हो जाता है, पर शामें ‘घर से बाहर बि‍ताना’ चाहता हूँ. सि‍नेमा, कॉफी-हाउस, मित्रो से मि‍लना-जुलना, बातचीत, घूमने-फि‍रने की पुरानी आदत आज भी बनी हुई है. शाम होते ही मन बाहर भटकने की और भागता है – चाहे कि‍ताबों, फि‍ल्‍मों वगैरह के रास्‍ते ही; अन्‍यथा, एक अजीब-सी घुटन महसूस होती है! मैंने अनुभव किया है कि‍एक अच्‍छी शाम बीते तो सुबह लि‍खना भी बेहतर होता है.